**Ministru kabineta noteikumu „Grozījums Ministru kabineta 2013.gada 5.novembra noteikumos Nr.1245 „Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Pēc izstrādātā grozījumu Ministru kabineta 2013.gada 5.novembra noteikumos Nr.1245 „Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi” (turpmāk – MK Noteikumi Nr.1245) projekta apstiprināšanas un piemērošanas uzsākšanas tiks nodrošināta Latvijas kā Ekonomiskās sadarbības un attīstības organizācijas (turpmāk – ESAO) dalībvalsts uzņemto saistību izpilde un tiks veicināta caurskatāmība starptautiskajā nodokļu piemērošanā, un Valsts ieņēmumu dienesta saņemtā un sniegtā informācija kalpos kā riska informācija nodokļu kontroles pasākumu veikšanai. Projekta spēkā stāšanās jānodrošina līdz 2018.gada 31.decembrim.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2015.gada oktobrī ESAO un G20 Finanšu ministri apstiprināja Nodokļa bāzes samazināšanas un peļņas pārneses novēršanas “*Addressing Base Erosion and Profit Shifting”* (turpmāk – BEPS) pasākumu plāna pakotni, kurā ir ietvertas 15 aktivitātes un 4 no tām ir noteiktas kā minimālais standarts (*5. – vēl efektīvāka kaitīgu nodokļu prakšu novēršana, 6. – Nodokļu konvenciju neatbilstošas izmantošanas novēršana, 13. - Transfertcenu dokumentācija un starptautiskas uzņēmumu grupas pārskats par katru valsti un 14. – Strīdu izšķiršanas uzlabošana*), ko ESAO Iekļaujošā ietvara (*Inclusive Framework)* dalībvalstis ir apņēmušās ieviest un piemērot. Latvijas Republikai kā ESAO dalībvalstij un ESAO Iekļaujošā ietvara dalībniecei **ir jānodrošina** BEPS minimālā standarta ieviešana. MK Noteikumus Nr.1245 nepieciešams izstrādāt, lai Latvijas Republika varētu veikt ESAO BEPS minimālā standarta 5.aktivitātē paredzēto obligāto informācijas pēc savas iniciatīvas par nodokļu nolēmumiem apmaiņu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēdējos gados ir būtiski saasinājušās pārrobežu līmenī īstenotās izvairīšanās no nodokļu maksāšanas, agresīvas nodokļu plānošanas un kaitīgas nodokļu konkurences radītās problēmas, kurām tiek pievērsta pastiprināta uzmanība gan starptautiskajā, gan Eiropas Savienības līmenī. Nodokļu bāzes samazināšanās ievērojami mazina valstu nodokļu ieņēmumus, kas liedz piemērot izaugsmi veicinošu nodokļu politiku.Kā jau minēts, tad apstiprinātajā BEPS pasākumu plāna pakotnē, no ietver 15 aktivitātēm 4 ir noteiktas kā minimālais standarts, tajā skaitā arī 5.aktivitāte par kaitīgām nodokļu praksēm un tās ziņojums “Efektīvāka kaitīgu nodokļu prakšu apkarošana, ņemot vērā pārredzamību un būtību” (*[Countering Harmful Tax Practices More Effectively, Taking into Account Transparency and Substance](http://www.oecd-ilibrary.org/docserver/download/2315321e.pdf?expires=1481798454&id=id&accname=guest&checksum=DDD157F05479CE3411BAD8766CF9625C" \o "Action 5 Report)*) (turpmāk – Ziņojums). BEPS pasākumu plānā noteikts, ka minimālajā standartā ietvertās aktivitātes un to ieviešanu ir nepieciešams uzraudzīt. Ziņojums paredz, ka jurisdikcijām ir jāsniedz informācija un pašvērtējuma ziņojumi par attiecīgajā jurisdikcijā izveidotiem priekšrocību režīmiem, kā arī jāsniedz informācija par veiktajiem pasākumiem caurskatāmības nodrošināšanai.Minimālā standarta par 5.aktivitāti Ziņojums sastāv no divām daļām. Viena daļa attiecas uz nacionālajiem nodokļu priekšrocību režīmiem, vērtējot vai tie neveicina bāzes eroziju un peļņas pārnesi, tādējādi radot negodīgu nodokļu konkurenci, kas var atstāt ietekmi uz citām jurisdikcijām. Šī ziņojuma otrajā daļa paredz jurisdikcijām nodrošināt pārskatāmību, veicot obligātu informācijas apmaiņu pēc savas iniciatīvas par izdotajiem nodokļu nolēmumiem. Neveicot šādas informācijas apmaiņu, palielinās BEPS radītie riski. Jānorāda, ka pēc būtības līdzvērtīgs pienākums, kāds ir noteikts BEPS 5.aktivitātē, veikt informācijas apmaiņu par nodokļu nolēmumiem, ir noteikts arī Ministru kabineta 2013.gada 5.novembra noteikumos Nr.1245 „Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi”, kuros ir pārņemta Eiropas Savienības Padomes 2015.gada 8.decembra Direktīva 2015/2376/ES ar ko groza Direktīvu 2011/16/ES attiecībā uz obligāto automātisko informācijas apmaiņu nodokļu jomā (turpmāk – Direktīva 2015/2376/ES). Latvija Direktīvā 2015/2376/ES noteikto pienākumu veikt informācijas apmaiņu par nodokļu nolēmumiem ir pārņēmusi ar 2016.gada 20.decembra grozījumiem MK Noteikumos Nr.1245, tomēr tajos ietvertais pienākums veikt informācijas apmaiņu par nodokļu nolēmumiem ir attiecināms tikai uz ES dalībvalstīm. Šobrīd MK Noteikumos Nr.1245 ir ietverta norma par informācijas apmaiņu pēc savas iniciatīvas, kas paredz Valsts ieņēmumu dienestam (turpmāk – VID) **tiesības** sniegt tā rīcībā esošu paredzami svarīgu vai svarīgu informāciju citai ES dalībvalsts kompetentajai iestādei vai citai ārvalstu jurisdikcijas kompetentajai iestādei ar kuru Latvija ir noslēgusi starptautisko līgumu, kas paredz informācijas apmaiņas veikšanu. Tomēr ņemot vērā, ka ESAO noteiktā informācijas sniegšana par nolēmumiem ir noteikta kā obligāta, MK Noteikumos Nr.1245 **ir nepieciešanas paredzēt** nevis VID tiesības, bet **pienākumu** veikt informācijas apmaiņu par izdotajiem nolēmumiem, tādējādi nodrošinot 5.aktivitātē ietvertā minimālā standarta par informācijas sniegšanu par nodokļu nolēmumiem izpildi. Ņemot vērā minēto MK Noteikumi Nr.1245 tiek papildināti ar jaunu 291.punktu, kas nosaka pienākumu VID veikt informācijas apmaiņu par izdotajiem nodokļu nolēmumiem arī ar citām jurisdikcijām, kas nav ES dalībvalstis un ar kurām Latvija ir noslēgusi starptautiskos līgumus, kas paredz informācijas apmaiņas veikšanu (piemēram – konvencijas par nodokļu dubultās uzlikšanas un nodokļu nemaksāšanas novēršanu, līgumi par informācijas apmaiņu attiecībā uz nodokļiem un konvencija par savstarpējo administratīvo sadarbību nodokļu jomā), ietverot šajā punktā atsauci uz MK Noteikumu Nr.1245 141. un 142.punktu, kas jau šobrīd nosaka sniedzamās informācijas tvērumu. Noteikumu projekts nodrošinās Latvijas kā ESAO dalībvalsts uzņemto saistību izpildi un veicinās caurskatāmību starptautiskajā nodokļu piemērošanā, un VID saņemtā informācija kalpos kā riska informācija nodokļu kontroles pasākumu veikšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts neskar sabiedrības grupas, jo nosaka VID tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Administratīvo izmaksu palielinājums nav paredzēts. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Tiks nodrošināta Latvijas kā ESAO dalībvalsts uzņemto saistību attiecībā uz ESAO BEPS plāna 5.aktivitātē noteiktā minimālā standarta prasību izpilde, neietekmējot citas Latvijai saistošas starptautiskās saistības. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts neskar sabiedrības grupas, jo nosaka VID tiesības un pienākumus. |
| 2. | Sabiedrības līdzdalība projekta izstrādē | Informācija par projekta izstrādi ir publicēta Finanšu ministrijas tīmekļvietnē sadaļā “Tiesību aktu projekti” – “Nodokļu politika”, līdz ar to sabiedrības pārstāvji var līdzdarboties projekta izstrādē, rakstveidā sniedzot viedokļus par projektu (<http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project488> ) ir 2018.gada 23.jūlijā ievietota uzziņa par projektu.Projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā „Tiesību aktu projekti”.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projekts tiks realizēts esošo cilvēkresursu ietvaros.Projekta izpilde neietekmēs valsts pārvaldes funkcijas. |
| 3. | Cita informācija | Nav. |

Finanšu ministre D.Reizniece-Ozola

Cāne 67095518

Sanda.Cane@fm.gov.lv